Chváliť sa dovolenkou strávenou na Slovensku ešte donedávna nebolo príliš módne ani bežné. Časy sa však menia a Slováci čoraz radšej oddychujú doma.
Kým pred piatimi rokmi sa na domácu dovolenku vybralo o niečo viac ako 1,2 milióna Slovákov, vlani tak urobilo o takmer 350-tisíc ľudí viac. Navyše, pribúda ľudí, ktorí si doprajú dovolenku za hranicami i na Slovensku.Súvisiaci článokČítajte
"Čoraz viac Slovákov zostáva doma. Za starých čias bola obsadenosť 80 percent zahraničných hostí, hlavne českých turistov. Boli týždne, keď sme nemali ubytovaného jedného Slováka," potvrdzuje Romana Callová z Hotela Havrania v Zázrivej.
Podľa nej je časť domácich zákazníkov ovplyvnená situáciou vo svete, ale je to aj zmenou myslenia. "Slováci chcú spoznávať svoju krajinu, i keď ešte nemajú taký vyvinutý vzťah k turistike ako Česi, ale je to čoraz silnejšie," pokračuje.